รัฐบาลไทย-ข่าวทำเนียบรัฐบาล-ผลการตรวจพบการกระทำความผิดประจำเดือนมีนาคม 2564
วันศุกร์ที่ 23 เมษายน 2564
ผลการตรวจพบการกระทําความผิดประจําเดือนมีนาคม 2564
ตามที่อธิบดีกรมศุลกากรมีนโยบายให้การเร่งรัดปราบปรามการลักลอบและหลีกเลี่ยงนําสินค้าเข้ามาในราชอาณาจักร เพื่อให้เกิดความเป็นธรรมในการจัดเก็บภาษี ปกป้องสังคมและสิ่งแวดล้อม จึงสั่งการให้หน่วยงานในสังกัดพร้อมหน่วยปฏิบัติการวางแผนตรวจค้นจับกุมอย่างเข้มงวด
ตามที่นายพชร อนันตศิลป์ อธิบดีกรมศุลกากร มีนโยบายให้การเร่งรัดปราบปรามการลักลอบและหลีกเลี่ยงนําสินค้าเข้ามาในราชอาณาจักร เพื่อให้เกิดความเป็นธรรมในการจัดเก็บภาษี ปกป้องสังคมและสิ่งแวดล้อม จึงสั่งการให้หน่วยงานในสังกัดพร้อมหน่วยปฏิบัติการวางแผนตรวจค้นจับกุมอย่างเข้มงวดเป็นพิเศษ เพื่อสกัดกั้นป้องกันและปราบปรามการกระทําความผิดตาม พ.ร.บ.ศุลกากร พ.ศ. 2560 และกฎหมายอื่นที่เกี่ยวข้อง ไม่ว่าจะเป็น สินค้าเกษตร น้ํามัน ยาเสพติด IPRs และสินค้าละเมิดอนุสัญญา CITES โดยสืบสวนหาข่าวและออกลาดตระเวนด้วยรถยนต์ ตรวจค้นรถบรรทุก โกดัง แหล่งจําหน่าย สถานที่เก็บรักษาที่เชื่อได้ว่ามีของผิดกฎหมายเก็บซุกซ่อนอยู่ อีกทั้งยังมีแผนการป้องกันและปราบปรามสินค้าดังกล่าวในช่วงเวลาที่มีความเสี่ยงในการลักลอบนําสินค้าเข้ามาในราชอาณาจักรเพิ่มขึ้น นอกจากนี้ มีการบูรณาการกับหน่วยงานบังคับใช้กฎหมายอื่นทั้งในและต่างประเทศอย่างต่อเนื่อง อาทิทหาร กอ.รมน. ป.ป.ส. บช.ปส. กรมอุทยานแห่งชาติ สัตว์ป่า และพันธุ์พืช สํานักงานสภาความมั่นคงแห่งชาติ สถานทูตต่าง ๆ องค์การตํารวจสากล(Interpol) สํานักงานป้องกันและปราบปรามยาเสพติด(Drug Enforcement Administration: DEA)เป็นต้น เพื่อแลกเปลี่ยนข้อมูลการข่าวระหว่างกัน
สําหรับผลการตรวจพบการกระทําผิดตามกฎหมายศุลกากรหรือกฎหมายอื่นที่เกี่ยวข้องกับศุลกากรประจําเดือนมีนาคม 2564 จํานวน 2,585 คดี คิดเป็นมูลค่ารวม 168.64 ล้านบาท ในส่วนของผลการตรวจพบการกระทําผิดตามกฎหมายศุลกากรหรือกฎหมายอื่นที่เกี่ยวข้องกับศุลกากรตั้งแต่เดือนตุลาคม 2563 ถึงเดือนมีนาคม 2564 มีจํานวน 14,312คดี คิดเป็นมูลค่ารวม 1,204.93ล้านบาท
ผลงานที่น่าสนใจในช่วงเดือนมีนาคม 2564 มีดังนี้
1. ผลการจับกุมยาเสพติด
1.1 การจับกุมยาเสพติดให้โทษประเภทโคคาอีน เมื่อวันที่ 26 มีนาคม 2564เจ้าหน้าที่กรมศุลกากรโดยชุดปฏิบัติการAirport Interdiction Task Force: AITF และสํานักงานศุลกากรตรวจของผู้โดยสารท่าอากาศยานสุวรรณภูมิพบผู้โดยสารเดินทางเข้ามาในรูปแบบของผู้ลักลอบขนยาเสพติดจึงได้ทําการตรวจสอบพบยาเสพติดให้โทษประเภท 2 (โคคาอีน)ซุกซ่อนอยู่ในปกหนังสือเสื้อกันหนาวกระเป๋าถักและช่องลับของกระเป๋าเดินทางน้ําหนัก 10,860 กรัมมูลค่า32.5 ล้านบาท
1.2.การจับกุมยาเสพติดให้โทษประเภทเอ็กซ์ตาซี่ เมื่อวันที่ 12 มีนาคม 2564 เจ้าหน้าที่กรมศุลกากรพนักงานบริษัทไปรษณีย์ไทยจํากัด เจ้าหน้าที่ตํารวจกก.1 บก.ปส.3เจ้าหน้าที่ศรภ.กองบัญชาการกองทัพไทยได้ทําการตรวจยึดพัสดุไปรษณีย์ระหว่างประเทศจํานวน 1 หีบห่อต้นทางต่างประเทศ ณ จุดตรวจคัดไปรษณีย์ภัณฑ์ศูนย์ไปรษณีย์กรุงเทพฯ หัวลําโพง แขวงรองเมือง เขตปทุมวัน กรุงเทพมหานคร ผลการเปิดตรวจพบเป็นยาเสพติดให้โทษประเภท 1 (เอ็กซ์ตาซี่)ซุกซ่อนมาในกล่องนมผง น้ําหนักรวมสิ่งห่อหุ้ม 2.133 กิโลกรัมมูลค่า 10 ล้านบาท
ทั้งนี้สถิติการตรวจยึดยาเสพติดและวัตถุออกฤทธิ์ต่อจิตและประสาทในเดือนมีนาคม2564มีจํานวน 23คดี มูลค่า 66.87ล้านบาทสําหรับสถิติตั้งแต่เดือนตุลาคม 2563 – มีนาคม 2564 มีจํานวน 95 คดี มูลค่า 674.5 ล้านบาท
2. การจับกุมบุหรี่บารากู่ บารากู่ไฟฟ้า บุหรี่ไฟฟ้า และอุปกรณ์
เมื่อวันที่ 6 มีนาคม 2564กรมศุลกากรร่วมกับเจ้าหน้าที่ทหารพราน ร้อย.ทพ.นย.521 และเจ้าหน้าที่ตํารวจตรวจคนเข้าเมืองจังหวัดจันทบุรี ทําการลาดตะเวนในพื้นที่บริเวณท้ายตลาดชายแดนบ้านแหลม ต.เทพนิมิต อ.โป่งน้ําร้อน จ.จันทบุรี พบบุหรี่ต่างประเทศ จํานวน 4,900 ซองมูลค่า490,000 บาท ทั้งนี้ สถิติการจับกุมบุหรี่และบุหรี่ไฟฟ้าในเดือนมีนาคม 2564ได้แก่ 1. บุหรี่ จํานวน 104คดี มูลค่า 9.2ล้านบาท2. บารากู่ บารากู่ไฟฟ้า บุหรี่ไฟฟ้า และอุปกรณ์ จํานวน 148คดี มูลค่า 1.18ล้านบาท สําหรับสถิติตั้งแต่เดือนตุลาคม 2563 – มีนาคม 2564 ได้แก่ 1. บุหรี่ จํานวน 370 คดี มูลค่า 100.3 ล้านบาท 2.บารากู่ บารากู่ไฟฟ้า บุหรี่ไฟฟ้า และอุปกรณ์ จํานวน 320คดี มูลค่า 8.6 ล้านบาท
3. การจับกุมสินค้าเกษตร
3.1 กระเทียม เมื่อวันที่ 11 มีนาคม 2564 กรมศุลกากร โดยเจ้าหน้าที่ชุดสืบสวนปราบปรามเคลื่อนที่เร็วได้ทําการตรวจค้นโกดังแห่งหนึ่งบริเวณพื้นที่อําเภอคลองหลวงจังหวัดปทุมธานี พบกระเทียมมีเมืองกําเนิดต่างประเทศขณะทําการตรวจค้นไม่มีเอกสารหลักฐานการผ่านพิธีการศุลกากรมาแสดงจํานวน 10 ตันมูลค่า 400,000บาท
3.2 มะพร้าว เมื่อวันที่ 24 มีนาคม 2564กรมศุลกากร ได้ตรวจค้นรถยนต์บรรทุก10ล้อ บริเวณปั๊มบางจาก ถ.สายเอเชียหมายเลข 41อําเภอพุนพินจังหวัดสุราษฎ์ธานี พบมะพร้าว มีเมืองกําเนิดต่างประเทศ ขณะทําการตรวจค้นไม่พบเอกสารการผ่านพิธีการศุลกากรโดยถูกต้อง จํานวนประมาณ 12,000 ผลมูลค่าประมาณ 120,000 บาท
ทั้งนี้ สถิติการตรวจจับสินค้าเกษตรในเดือนมีนาคม 2564 มีจํานวน 94คดี มูลค่า 4.9ล้านบาทสําหรับสถิติตั้งแต่เดือนตุลาคม 2563 – มีนาคม 2564 มีจํานวน 321 คดี มูลค่า 23.2 ล้านบาท
4. การจับกุมเนื้อโค กระบือ
เมื่อวันที่ 24 มีนาคม 2564 กรมศุลกากรทําการตรวจค้นรถยนต์บรรทุก12ล้อ บริเวณศูนย์กระจายสินค้า ถนนสายเอเชียหมายเลข 41 อําเภอพุนพินจังหวัดสุราษฎ์ธานี พบเนื้อกระบือแช่แข็ง ซึ่งของดังกล่าวมีเมืองกําเนิดต่างประเทศ ขณะทําการตรวจค้นไม่พบเอกสารการผ่านพิธีการศุลกากรโดยถูกต้อง จํานวน 301 กล่อง น้ําหนัก 6,388 กิโลกรัมคิดเป็นมูลค่า 706,000 บาท ทั้งนี้ สถิติการตรวจจับเนื้อโค กระบือในเดือนมีนาคม 2564 มีจํานวน 7คดี มูลค่า 1.7ล้านบาทสําหรับสถิติตั้งแต่เดือนตุลาคม 2563 – มีนาคม 2564 มีจํานวน 31 คดี มูลค่า 7.5 ล้านบาท
5.การจับกุมน้ํามันเชื้อเพลิง
เมื่อวันที่ 11 มีนาคม 2564 กรมศุลกากรตรวจสอบรถบรรทุกน้ํามันต้องสงสัยจํานวน 1 คันบริเวณริมถนนทางหลวงแผ่นดินหมายเลข 401 สุราษฎร์ธานี-นครศรีธรรมราชผลการตรวจสอบพบน้ํามันดีเซลมีเมืองกําเนิดต่างประเทศขณะทําการตรวจค้นไม่มีเอกสารหลักฐานการผ่านพิธีการศุลกากรมาแสดงประมาณ 20,000 ลิตรมูลค่า 300,000 บาท
ทั้งนี้ สถิติการจับกุมน้ํามันเชื้อเพลิง ในเดือนมีนาคม 2564ประเภทน้ํามันดีเซล จํานวน 26ราย 22,394 ลิตร มูลค่า 349,559 บาท ประเภทน้ํามันเบนซิน จํานวน 14 ราย 4,170 ลิตร มูลค่า 118,755 บาท
สําหรับสถิติตั้งแต่เดือนตุลาคม 2563 – มีนาคม 2564ประเภทน้ํามันดีเซล จํานวน 106 ราย 88,529 ลิตร มูลค่า 1,794,935 บาท ประเภทน้ํามันเบนซิน จํานวน 46 ราย 11,660 ลิตร มูลค่า 303,938 บาท